Hr Paul Kunimägi
Kaitseministeerium
Sakala 1
15094 Tallinn
		Teie 12.02.2025 kiri	
			
		Meie 06.03.2025 nr KV-4.1-3.1/25/3113-2	

Vastus Saaremaa roheenergia OÜ Saare 3 ala hoonestusloa taotlusele arvamuse küsimisele	

Austatud hr Kunimägi	

Tarbijakaitse ja Tehnilise Järelevalve Amet on esitanud Kaitseministeeriumile seisukoha avaldamiseks hoonestusloa taotluse avamere tuulepargi (Saare 3 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsioonialale Saaremaast ligikaudu 35 km läänes. Kavandatava tuulepargi koguvõimsus on kuni 210 MW ja selles on kuni 14 tuulikut. Vastavalt esitatud taotlustele meretuulikute kõrgused võivad ulatuda 310 meetrini, vahemaa meretuulikute vahel ca 1,1 km.

Kaitseministeeriumi vastuskirjas 09.05.2024 nr 12-1/24/149-3 oleme informeerinud, et vastavalt Eesti mereala planeeringu seletuskirja alapunktis 5.6.5 ette nähtud tuuleenergeetika tingimuste punktile 11 ei tohi tuulikud põhjustada riigikaitselise õhuseiresüsteemi ja mereseiresüsteemide töövõime vähenemist, vajadusel tuleb välja töötada ja rakendada kompensatsioonimehhanisme. Kaitseministeeriumi hinnangul jääb Saare 3 tuuleenergeetika arendusala mereseiresüsteemi kaldaradarite katmikalasse, kus meretuulikud võivad avaldada negatiivset mõju riigikaitseliste ehitiste töövõimele. Võimalikud tehnilised lahendused negatiivsete mõjude kõrvaldamiseks on väljatöötamisel ning nende rakendamiseks on tulevikus vajalik koostöö Kaitseministeeriumi ja tuulepargi arendaja vahel.

Kaitsevägi ei kooskõlastanud oma vastuskirjas 07.05.2024 nr KV-4.1-3.1/24/7853-2 samasisulist päringut hoonestusloa taotlusele Saare 3 alale meretuulepargi rajamiseks. Meretuuleparkide mõjud sõjalisele tegevusele nii sõja- kui rahuajal ja olemasolevate relvasüsteemide kasutusele on kirjeldamata ning sõltumatu ekspertiisi tulemused puuduvad. Enne ekspertiisitulemuste laekumist pole võimalik kooskõlastada meretuuleparkide hoonestuslubade taotlusi.

Kaitseväe hinnangul avaldab avamere tuulepargi (Saare 3 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsiooniala Saaremaast ligikaudu 35 km läänes otsest mõju olemasolevatele mereseiresüsteemidele ja kompensatsioonimehhanismide rakendamine on vajalik. Antud arendus välistab perspektiivis passiivsete sensorite kasutuselevõtu.

Lugupidamisega	

[ allkirjastatud digitaalselt ]

Eero Neemla	
Kolonel	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee